Армянскі прэсны хлеб з мукі і вады пад назвай лаваш ужо даўно палюбілі беларусы. Калі закруціць у лаваш хоць пару з тых прадуктаў, што заўсёды ёсць у халадзільніку ў любой гаспадыні (сыр, каўбасу, капусту, агурок, варанае яйка і іншае), можна прыгатаваць на хуткую руку смачны і карысны сняданак. Менавіта таму лаваш, як вядома, не залежваецца на прылаўках крам. Сёлета, у адпаведнасці з планам мадэрнізацыі вытворчасці, да выпуску гэтага віду прадукцыі прыступіў Докшыцкі хлебазавод.